Cod portocaliu de ploi torențiale, vijelii și grindină. Alerta meteo vizează 20 de județe.
Codul portocaliu de ploi torențiale, vijelii și grindină vizează 20 de județe, intră în vigoare vineri la ora 12.00. În Capitală vremea va fi în continuare călduroasă și caniculară în orele amiezilor. Vineri rămâne în vigoare până la ora 20.00 alerta Cod galben de disconfort termic în cea mai mare parte a Munteniei, în vestul Dobrogei, local în Moldova şi estul Olteniei.
Meteorologii au emis un cod portocaliu de ploi torențiale, vijelii și grindină care vizează 20 de județe. Alerta intră în vigoare vineri la ora 12.00 și expiră sâmbătă la ora 2.00. Alerta vizează județele Satu Mare, Maramureș, Sălaj, Suceava, Bistrița-Năsăud, Neamț, Harghita, Mureș, Brașov, Covasna, Sibiu, Alba, Cluj, Bihor, Arad, Timiș, Caraș Severin, Hunedoara, Botoșani și Bacău.Pentru București, meteorologii anunţă caniculă pentru ziua de vineri, iar de sâmbătă şi duminică va creşte probabilitatea pentru ploi.Pentru intervalul sâmbătă ora 11.00 până luni ora 10.00 există o informare meteo care anunță în regiunile sud-estice vreme caniculară, disconfort termic accentuat.